text: Nu må du købe fyrværkeri – men du må ikke fyre det af
  15 december 2015 kl. 06.32
  Fra tirsdag er det tilladt at købe fyrværkeri på godkendte salgssteder, du må dog først fyre det af fra den 27. december og frem til 1. januar. 
  Tirsdag kan du lovligt begynde at købe fyrværkeri. Efter de nye regler for fyrværkeri er det nemlig fra den 15. december, at det er tilladt at købe godkendt fyrværkeri på godkendte salgssteder. Det lovlige salg af fyrværkeri fortsætter helt frem til nytårsaften.
  Der er dog et vigtigt men: Du må først begynde at skyde fyrværkeriet af den 27. december efter de nye regler. Og du skal være færdig med at skyde igen den 1. januar.
  Følger du ikke de nye datoer, så kan overtrædelser af de to nye regler begge straffes med bøder.
  Du kan læse mere om de nye regler for fyrværkeri og meget andet på Sikkerhedsstyrelsens hjemmeside.
  Fra i dag tilladt at købe GODKENDT fyrværkeri fra godkendte salgssteder. Må dog først fyres af fra 27. DEC #politidk pic.twitter.com/v3Z4Pb1w4d
  
  